laion/Wikipedia-Exotic huggingface dataset:
2 აპრილი

2 აპრილი — გრიგორიანული კალენდრის 92-ე დღე (ნაკიან წლებში — 93–ე დღე). წლის ბოლომდე დარჩენილია 273 დღე. 1513 : ხუან პონსე დე ლეონმა აღმოაჩინა ფლორიდა 1930 : ჰაილე სელასიე I გამოცხადდა ეთიოპიის იმპერატორად 1965: ბრაზილიაში შეიქმნა მთელს ლათინურ ამერიკაში უდიდესი სამაუწყებლო კომპანია Globo TV. 1982 : დაიწყო ბრიტანულ-არგენტინული შეირაღებული კონფლიქტი ფოლკლენდის კუნძულების გამო 2004 : ნატოში ახალი წევრები მიიღეს: ბულგარეთი, ესტონეთი, ლატვია, ლიეტუვა, რუმინეთი, სლოვაკეთი და სლოვენია. 2009 : ალბანეთი და ხორვატია ნატოს სამხედრო ალიანსის ოფიციალური წევრები გახდნენ. 2012 : უნგრეთის პრეზიდენტი პალ შმიტი პლაგიატის სკანდალის გამო თანამდებობიდან გადადგა. 2017 : ალექსანდრ ვუჩიჩი სერბეთის პრეზიდენტად აირჩიეს. 2019 : ალჟირის პრეზიდენტი აბდელაზიზ ბუტეფლიკა საპროტესტო აქციების ფონზე გადადგა და პრეზიდენტის მოვალეობას აბდელქადერ ბენსალაჰი ასრულებს. 2023 : მონტენეგროს საპრეზიდენტო არჩევნებში იაკოვ მილატოვიჩი იმარჯვებს. ფინეთის საპარლამენტო არჩევნებში პეტერი ორპოს ოპოზიციური პარტია ნაციონალური კოალიცია იმარჯვებს. 742 : კარლოს დიდი — ფრანკთა მეფე და საღვთო რომის იმპერატორი 1545 : ვალუა, ელიზაბეტ — საფრანგეთის პრინცესა და ესპანეთის დედოფალი, ფილიპე II-ის მესამე ცოლი 1653 : ჯორჯ დანიელი — დანიის მეფე ფრედერიკ III-ის ვაჟი, დიდი ბრიტანეთის დედოფალ ანას ქმარი 1725 : კაზანოვა, ჯოვანი ჯაკომო — იტალიელი მწერალი 1805 : ანდერსენი, ჰანს კრისტიან — დანიელი მწერალი 1818 : კრისტიან IX — დანიის მეფე, გლუქსბურგთა დინასტიის დამაარსებელი 1895 : ტაბიძე, ტიციან — ქართველი სიმბოლისტი პოეტი, მწერალი, „ცისფერყანწელთა“ მოძრაობის ერთ-ერთი დამაარსებელი. 1914 : გინესი, ალეკ — ინგლისელი მსახიობი და რეჟისორი 1926 : ბრებჰემი, ჯეკ — ავსტრალიელი სპორტსმენი 1927 : პუშკაში, ფერენც — უნგრელი სპორტსმენი 1964 : გამყრელიძე, დავით — პოლიტიკური გაერთიანება „ახალი მემარჯვენეების“ თავმჯდომარე 1118 : ბალდუინ I — იერუსალიმის მეფე და ედესის გრაფი 1272 : რიჩარდ კორნუოლელი — გერმანიის მეფე 1305 : ჟანა I — საფრანგეთისა და ნავარის დედოფალი 1380 : ფერდინანდ I — არაგონისა და სიცილიის მეფე 1640 : ფლემინგი, პაულ — გერმანელი პოეტი 1657 : ფერდინანდ III — საღვთო რომის იმპერატორი 1872 : მორზე, სემიუელ — ამერიკელი გამომგონებელი 1883 : ორბელიანი, გრიგოლ — ქართველი პოეტი 1914 : ჰაიზე, პაულ ფონ — გერმანელი მწერალი 1952 : ლიო, ბერნარ — ფრანგი ასტროფიზიკოსი 1974 : პომპიდუ, ჟორჟ — საფრანგეთის პრეზიდენტი 1980: ალექსანდრე ოპარინი — საბჭოთა ბიოკიმიკოსი (დ. 1894) 2005 : იოანე პავლე II — რომის პაპი მართლმადიდებელი ეკლესია აღნიშნავს შემდეგი წმინდანების ხსენების დღეს: ღირსნი მამანი, წმინდა საბას მონასტერში სარკინოზთაგან მოწყვეტილნი წმინდა ფოტინე და ძენი მისნი, ბიქტორი და იოსია და დედანი: ანატოლია, ფოტო, ფოტიდა, პარასკევა, კირიკია, დომნინა და მოწამე სებასტიანე წმიდა ქალწულმოწამენი: ალექსანდრა, ევფრასია, კლავდი, მატრონა, იულიანა, ეფემია და თეოდორა ნიკიტა აღმსარებელი აგრეთვე: მსოფლიო : ბავშვთა წიგნის საერთაშორისო დღე სხვა თვეები
ვილიამონტესი

ვილიამონტესი — ქალაქი სამხრეთ-აღმოსავლეთ ბოლივიაში, ტარიხას დეპარტამენტში. წარმოადგენს ვილიამონტესის მუნიციპალიტეტის ცენტრს. მდებარეობს ზღვის დონიდან 390 მეტრზე, მდინარე პილკომაიოს მარცხენა ნაპირზე, დასავლეთით აკრავს ანდური სიერა-დელ-აგუარაგუეს მთათა სისტემა. 2007 წლის მონაცემებით, ქალაქის მოსახლეობა შეადგენდა 20 000 ადამიანს. 1932–1935 წლებში ბოლივია-პარაგვაის შორის ჩაკოს ომის მიმდინარეობისას, ვილიამონტესი ბოლივიის არმიის მთავარ ბანაკს წარმნოადგენდა. ომის ფინალური ეტაპისასაც, დაცვის მთავარი ხაზი სწორედ ამ ქალაქზე გადიოდა. რეგიონში აღმოჩენილია ნავთობისა და გაზის მარაგები. ბოლივიის ქალაქების სია პროვინციის რუკა დაარქივებული 2007-09-27 საიტზე Wayback Machine. ვილიამონტესის კლიმატი ბოლივიის სტატისტიკის ეროვნული ინსტიტუტი
კოტოკა

კოტოკა — ქალაქი ბოლივიაში, სანტა-კრუსის დეპარტამენტში. მდებარეობს ანდრეს-იბანიესის პროვინციაში, დეპარტამენტის დედაქალაქ სანტა-კრუს-დე-ლა-სიერადან 16 კმ-ით აღმოსავლეთით. 2010 წლის მონაცემებით, ქალაქის მოსახლეობა შეადგენს 23 951 ადამიანს. ყოველი წლის 8 დეკემბერს, ქალაქში იმართება რელიგიური დღესასწაული, რომელიც ეძღვნება მთელი აღმოსავლეთ ბოლივიის მფარველს, ქალწულ კოტოკას. დღესასწაულზე ყოველწლიურად მთელი ქვეყნიდან 200.000-მდე მომლოცველი ჩამოდის. ბოლივიის ქალაქების სია სანტა-კრუსის დეპარტამენტის სოციალური მონაცემები Municipio Cotoca - დეტალური რუკა ↑ World Gazetteer[მკვდარი ბმული]
იაპაკანი

იაპაკანი — ქალაქი ბოლივიაში, სანტა-კრუსის დეპარტამენტში. მდებარეობს მდინარე იაპაკანის დასავლეთ სანაპიროზე, ზღვის დონიდან 295 მეტრზე, დეპარტამენტის დედაქალაქ სანტა-კრუს-დე-ლა-სიერადან 100 კმ-ით ჩრდილო-დასავლეთით. ქალაქი დაარსდა 1953 წლის 23 აგვისტოს. 2008 წლის მონაცემებით, ქალაქის მოსახლეობა შეადგენს 21 622 ადამიანს. იაპაკანის მიმდებარე ტერიტორიები მნიშვნელოვანი სასოფლო-სამეურნეო სავარგულებია. ძირითადი კულტურაა ბრინჯი. ქალაქი სეისმურად საკმაოდ აქტიურ ზონაში მდებარეობს. 2010 წლის 23 იანვარს, აქ დაფიქსირდა 5.3 მაგნიტუდის სიმძლავრის მიწისძვრა. ბოლივიის ქალაქების სია World Gazatteer[მკვდარი ბმული] Ficha municipal de Yapacaní დაარქივებული 2004-12-20 საიტზე Wayback Machine. Comunidades aisladas a causa de los desbordes del río Yapacaní დაარქივებული 2007-10-19 საიტზე Wayback Machine. Coord. geográficas e imágenes satelitales de Yapacaní ↑ Bolivia Website. დაარქივებულია ორიგინალიდან — 2008-07-10. ციტირების თარიღი: 2011-03-24.
რეგიონი

რეგიონი (ლათ. regio — ქვეყანა, ოლქი) — დიდი ტერიტორიული ერთეული (მაგ., ბუნებრივი, ეკონომიკური, პოლიტიკური და სხვა). რეგიონული - ამა თუ იმ გარკვეული ტერიტორიის (რაიონის, ოლქის, ქვეყნის, ქვეყნების ჯგუფის) კუთვნილი. ევროპის რეგიონთა კომიტეტი სუბრეგიონი ქართული საბჭოთა ენციკლოპედია, ტ. 8, თბ., 1984. — გვ. 324. Map and descriptions of hydrologic unit regions of the United States Federal Standards for Delineation of Hydrologic Unit Boundaries[მკვდარი ბმული] Physiographic regions of the United States დაარქივებული 2006-05-15 საიტზე Wayback Machine.
სუბდუქცია

სუბდუქცია (ლათ. sub — ქვეშ და ductio — შეყვანა) — გეოლოგიური პროცესი, რომლის დროსაც ოკეანური ლითოსფერო დედამიწის მანტიაშია რეციკლირებული კონვერგენტულ საზღვრებზე. როდესაც ტექტონიკური ფილის ოკეანური ლითოსფერო კრებადია მეორე ფილის ნაკლებად მკვრივ ლითოსფეროსთან, უფრო მძიმე ფილა იძირება მეორე ფილასა და მანტიაში. არე, სადაც ეს პროცესი მიმდინარეობს ცნობილია სუბდუქციის ზონის, ხოლო მისი ზედაპირული გაშიშვლება თაღოვან-ღარიანი კომპლექსის სახელწოდებით. სუბდუქციის პროცესმა წარმოქმნა დედამიწის კონტინენტური ქერქის დიდი ნაწილი. ტიპურად, სუბდუქციის სიჩქარე წელიწადში სანტიმეტრებით განისაზღვრება, ხოლო კონვერგენციის საშუალო სიჩქარე ფილის საზღვრების გასწვრივ, წელიწადში დაახლოებით ორიდან რვა სანტიმეტრამდე. სუბდუქცია შესაძლებელია თუ ცივი ოკეანური ლითოსფერო ოდნავ უფრო მჭიდროა, ვიდრე ქვეფენილი ასთენოსფერო, როგორც ზემო მანტიაში არსებული ცხელი, ბლანტი შრე, გაწოლილი ცივი და მტკიცე ლითოსფეროს ქვეშ. სლები მანტიაში დიდწილად მისი წონის ქვეშ იძირება. მიწისძვრები, ჩვეულებრივ, სუბდუქციის ზონის გასწვრივ ხდება, სუბდუქციური ფილიდან გამოყოფილი ფლუიდები გადაფარებულ ფილაში ვულკანიზმის მამოძრავებელია. თუკი სუბდუქციური ფილა იძირება მცირე კუთხის ქვეშ, გადაფარებული ფილა ანვითარებს დეფორმაციის სარტყელს, რომელსაც ახასიათებს ქერქული შესქელება, მთათაწარმოშობა და მეტამორფიზმი. მკვეთრი კუთხის ქვეშ სუბდუქციის დროს მიმდინარეობს რკალსიქითა აუზების ჩამოყალიბება. ↑ Defant, M. J. (1998). Voyage of Discovery: From the Big Bang to the Ice Age. Mancorp, გვ. 325. ISBN 978-0-931541-61-2.  ↑ 2.0 2.1 Stern, Robert J. (2002), "Subduction zones", Reviews of Geophysics 40 (4): 1012,
ავსტრია-იტალიის ომი

ავსტრია-იტალიის ომი ან მესამე ომი იტალიის დამოუკიდებლობისათვის – ავსტრიის ბატონობისაგან იტალიის საბოლოო განთავისუფლებისა და გაერთიანებისათვის წარმართული ომი. 1859 წლის ავსტრია-იტალია-საფრანგეთის ომისა და 1859-1860 წლების რევოლუციების შედეგად იტალია ძირითადად გაერთიანდა, რჩებოდა მხოლოდ ვენეცია და პაპის კუთვნილი რომი, რომლებზეც ჯერ კიდევ ავსტრია ბატონობდა. ვენეციის ოლქის გასათავისუფლებლად მთელს იტალიაში გამეფებული იყო ანტიავსტრიული განწყობა. ამით ისარგებლა პრუსიამ, რომელიც ავსტრიის ომისათვის ემზადებოდა. ბისმარკმა საფრანგეთის მეშვეობით კავშირი დაამყარა იტალიასთან. ბისმარკისა და იტალიის გენშტაბის უფროსის გენერალ ალფონსო ფერერო ლა მარმორას მოლაპარაკებების საფუძველზე 1866 წლის 8 აპრილს პრუსია-იტალიას შორის დაიდო ავსტრიის წინააღმდეგ მიმართული სამოკავშირეო ხელშეკრულება. 17 ივნისს პრუსიამ ომი გამოუცხადა ავსტრიას. 20 ივნისს გენერალი მარმორა დაახლ. 120 ათასიანი არმიით ვენეციის ოლქში შეიჭრა. 27 ივნისს კუსტოცის ბრძოლაში ავსტრიის არმიამ, რომელიც 78 ათასამდე ჯარისკაცს ითვლიდა, იტალიის არმია დაამარცხა. 3 ივლისს სადოვის ბრძოლაში ავსტრიელები სასტიკად დამარცხდნენ პრუსიელებთან. ავსტრია იძულებული შეიქმნა ვენეციის ოლქში დისლოცირებული არმიის მნიშვნელოვანი ძალები პრუსიის წინააღმდეგ გადაესროლა. საბრძოლო ვითარების ამგვარმა ცვლილებებმა იტალიელებს შესაძლებლობა მისცა თავად გადასულიყვნენ შეტევაზე ვენეციის ოლქშიც და სამხრეთ ტიროლშიც, სადაც დიდი წარმატებებით იბრძოდა ჯუზეპე გარიბალდის მოხალისეთა კორპუსი. 20 ივლისს იტალიის ფლოტი, რომელიც 12 სახაზო ხომალდისაგან შედგებოდა, დაამარცხა ავსტრიის ფლოტმა 7 სახაზო ხომალდით, თუმცა პრუსიასთან განცდილმა რამდენიმე მარცხმა ავსტრია აიძულა მოლაპარაკება დაეწყო იტალიასთან. ზავი იტალიასთან 10 აგვისტოს დაიდო. 3 ოქტომბრის ვენის საზავო ხელშეკრულებით ავსტრიამ საფრანგეთშ დაუთმო ვენეციის ოლქი, რომელიც ნაპოლეონ III-მ იტალიის სამეფოს გადასცა. უნივერსალური ენციკლოპედიური ცნობარი, ტ. 2, თბ. 2008 წ.
ბოლივია-საქართველოს ურთიერთობები

ბოლივია-საქართველოს ურთიერთობები – წარმოადგენს ურთიერთობებს ბოლივიასა და საქართველოს შორის. ბოლივიასთან დიპლომატიური ურთიერთობები დამყარდა 1998 წლის 20 ნოემბერს. გონსალო პრადო 2002 -2004 წლებში რეზიდენციით მოსკოვში; 2010 წლის 23 აპრილს ქალაქ ლა-პასში გაიმართა პოლიტიკური კონსულტაციები საქართველოსა და ბოლივიის საგარეო უწყებებს შორის, მინისტრის მოადგილეების დონეზე. შეხვედრისას განხილულ იქნა საქართველო-ბოლივიას შორის პოლიტიკური, ეკონომიკური და კულტურული ურთიერთობების განვითარების პერსპექტივები. შეხვედრის ფარგლებში ხელი მოეწერა საქართველოსა და ბოლივიის საგარეო უწყებებს შორის პოლიტიკურ და ტექნიკურ საკითხებზე კონსულტაციების ჩატარების თაობაზე ურთიერთგაგების მემორანდუმს. ვიზიტის ფარგლებში, ბოლივიის მხარის მოწვევით, საქართველოს დელეგაცია დაესწრო ბოლივიის ქალაქ კოჩაბამბაში გამართულ საერთაშორისო კონფერენციას კლიმატური ცვლილებების თაობაზე. ბოლივიის დიპლომატიური მისიები საქართველოს საგარეო საქმეთა სამინისტრო ბოლივიასთან ურთიერთობის შესახებ დაარქივებული 2010-12-18 საიტზე Wayback Machine. ბოლივიის საგარეო საქმეთა სამინისტრო დაარქივებული 2012-04-15 საიტზე Wayback Machine.
ზომა (მათემატიკა)

ზომის თეორიაში სიმრავლეზე განსაზღვრული ზომა წარმოადგენს ამ სიმრავლის რაღაც ტიპის ქვესიმრავლეებისთვის არაუარყოფითი რიცხვების მინიჭების წესს. ეს რიცხვი აღიქმება, როგორც შესაბამისი ქვესიმრავლის ზომა. ამ აზრით, ზომა წარმოადგენს სიგრძის, ფართობის და მოცულობის განზოგადებას. ზომის ერთ–ერთ უმნიშვნელოვანეს მაგალითს წარმოადგენს ევკლიდურ სივრცეებზე განმარტებული ლებეგის ზომა, რომელიც ევკლიდის სივრცის გარკვეული ტიპის სიმრავლეებს უსაბამებს გარკვეულ რიცხვებს, ანუ „ზომავს“ მათ. კერძო შემთხვევებში ლებეგის ზომა ემთხვევა ჩვეულებრივ ინტუიციურ ზომას. მაგალითად, ნამდვილ რიცხვთა ღერძის [0,1] მონაკვეთის ლებეგის ზომა ემთხვევა მის სიგრძეს, 1–ს. თუმცა, ლებეგის ზომა საშუალებას იძლევა დადგენილ იქნეს ბევრად უფრო რთული სიმრავლეების და ფიგურების ზომები. ზომად სივრცეზე განსაზღვრულ ფუნქციას მნიშვნელობებით არაუარყოფით ნამდვილ რიცხვებში ეწოდება ზომა, თუ მას რამდენიმე სპეფიციური თვისება გააჩნია. ერთ–ერთი უმნიშვნელოვანესი თვისებაა თვლადად ადიციურობა. А.Н. Колмогоров, С.В. Фомин, Элементы теории функций и функционального анализа, თ. V - «Наука» Москва, 1976
ზომა

ტერმინით ზომა შეიძლება აღნიშნული იყოს: ზომა – გარკვეული ტიპის ფუნქცია, რომელიც სიმრავლეებს არაუარყოფით რიცხვებს უსაბამებს.
პუნატა

პუნატა — ქალაქი ბოლივიაში, კოჩაბამბის დეპარტამენტში. წარმოადგენს პუნატის პროვინციის ადმინისტრაციულ ცენტრს. მდებარეობს ზღვის დონიდან 2 552 მეტრზე, ბოლივიის ალტიპლანოსა და დაბლობს შორის. საშუალო წლიური ტემპერატურა 18 ° C-ია. 2001 წლის მონაცემებით, ქალაქის მოსახლეობა შეადგენდა 14 742 ადამიანს. პუნატა მნიშვნელოვანი სასოფლო-სამეურნეო და სამრეწველო რეგიონია. ყოველ სამშაბათს, ქალაქში ეწყობა დიდი აგრარული ბაზრობა, სადაც თავს იყრის შემოგარენიდან ჩამოსული მოსახლეობა. ბოლივიის ქალაქების სია World-Gazetteer[მკვდარი ბმული] რუკა დაარქივებული 2009-03-03 საიტზე Wayback Machine. კოჩაბამბის დეპარტამენტის სოციალური მონაცემები
Hollywood Tonight

Hollywood Tonight — ამერიკელი მომღერალ მაიკლ ჯექსონის სიმღერა, შეტანილია მომღერლის ალბომში Michael, რომელიც მისი გარდაცვალების შემდეგ გამოიცა. სიმღერა გამოვიდა სინგლის სახით, 2011 წლის 11 თებერვალს. მასში, გარდა მაიკლის ვოკალისა, ჟღერს მისი ძმისშვილის, ტერილისა და ტედი რაილის ხმები. სიმღერის ოფიციალური მუსიკალური ვიდეო 2011 წლის 10 მარტს გამოვიდა. მასში მონაწილეობს ალჟირელი მოცეკვავე სოფია ბუტელა, რომელიც 60 სხვა მოცეკვავესთან ცეკვავს. ციფრული ვერსია "Hollywood Tonight" - 4:30 ციფრული პრომო სინგლი / ბრიტანული პრომო CD სინგლი / ბრაზილიური პრომო CD სინგლი 1 "Hollywood Tonight" (რადიოს ვერსია) - 3:46 კორეული CD სინგლი (S10988C) Hollywood Tonight (Throwback Mix) - 3:46 Hollywood Tonight (დიჯეი ჩაკის რადიოს ვერსია) - 3:53 Hollywood Tonight (დიჯეი ჩაკის რემიქსი) - 6:01 Hollywood Tonight (რადიოს ვერსია) - 3:46 აშშ პრომო CD სინგლი Hollywood Tonight (დიჯეი ჩაკის რემიქსი) (საუბრის გარეშე) - 6:01 Hollywood Tonight (DJ Chuckie Dub) - 5:00 Hollywood Tonight (დიჯეი ჩაკის რადიოს ვერსია) - 3:53 ბრაზილიური CD სინგლი 2 Hollywood Tonight (დიჯეი ჩაკის ვრცელი რემიქსი) - 6:01 Hollywood Tonight (დიჯეი ჩაკის ვრცელი რემიქსი - No Talk) -6:01 Hollywood Tonight (DJ Chuckie Dub) - 5:00 Hollywood Tonight (დიჯეი ჩაკის რემიქსი Radio Edit) - 3:53 Hollywood Tonight (Throwback Mix) -3:46 Hollywood Tonight (რადიოს ვერსია) -3:46 ბრიტანული 7" სინგლი Hollywood Tonight (Throwback Mix) - 3:46 Behind The Mask (რადიოს ვერსია) -3:36 ↑ Michael Jackson - Hollywood Tonight. swisscharts.com. ციტირების თარიღი: 2011-02-20. ↑ Michael Jackson - Hollywood Tonight - Vintage Vinyl Records. VVinyl. დაარქივებულია ორიგინალიდან — 2011-07-18. ციტირების თარიღი: 2011-03-20.
Another One Bites the Dust

Another One Bites the Dust (ქართ. კიდევ ერთი კვდება) — ინგლისური როკ-ჯგუფ Queen-ის სიმღერა. იგი დაწერა ჯგუფის ბას-გიტარისტმა ჯონ დიკონმა და შესულია მე-8 სტუდიურ ალბომში The Game. ჯონ დიკონი – ბასი, გიტარა, ტაში და ფორტეპიანო როჯერ ტეილორი – დასარტყმელი საკრავები, ვოკალი (მისამღერი, მხოლოდ საკონცერტო ვერსიები) ფრედი მერკური – წამყვანი გიტარა ბრაიან მეი – გიტარა
ესტებან-არსეს პროვინცია

ესტებან-არსე — პროვინცია ცენტრალურ ბოლივიაში, კოჩაბამბის დეპარტამენტში. მისი ფართობი შეადგენს 1 245 კმ²-ს. მდებარეობს დეპარტამენტის უკიდურეს სამხრეთ ნაწილში და ესაზღვრება პოტოსის დეპარტამენტს. 2001 წლის აღწერის მიხედვით, პროვინციის მოსახლეობა შეადგენდა 31.997 ადამიანს. ესტებან-არსეს პროვინცია თავის მხრივ იყოფა 4 მუნიციპალიტეტად და 15 კანტონად. დედაქალაქია ტარატა. ბოლივიის პროვინციები პროვინციის რუკა დაარქივებული 2009-03-03 საიტზე Wayback Machine. www.ine.gov.bo დაარქივებული 2007-08-25 საიტზე Wayback Machine. კოორდინატები: 17°50′ ს. გ. 66°20′ დ. გ.﻿ / ﻿17.833° ს. გ. 66.333° დ. გ.﻿ / -17.833; -66.333
ხერმან-ხორდანის პროვინცია

ხერმან-ხორდანი — პროვინცია ცენტრალურ ბოლივიაში, კოჩაბამბის დეპარტამენტში. მდებარეობს ანდების სარტყელში, ზღვის დონიდან 2900 მეტრზე. მისი ფართობი 305 კმ²-ს შეადგენს. 2001 წლის მონაცემებით, მოსახლეობა შეადგენს 31 768 ადამიანს. სახელი ეწოდა პოლკოვნიკ ხერმან ხორდანის პატივსაცემად, რომელიც 1932 წელს, ბოლივია-პარაგვაის შორის მომხდარ ჩაკოს ომში დაიღუპა. პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია კლისა. ბოლივიის პროვინციები პროვინციის დეტალური რუკა დაარქივებული 2009-03-03 საიტზე Wayback Machine. ბოლივიის სტატისტიკის ეროვნული ინსტიტუტი დაარქივებული 2016-03-03 საიტზე Wayback Machine. კოჩაბამბის პროვინციის სოციალური მონაცემები დაარქივებული 2010-11-13 საიტზე Wayback Machine.
მისკეს პროვინცია

მისკე — პროვინცია ცენტრალურ ბოლივიაში, კოჩაბამბის დეპარტამენტში. მდებარეობს ბოლივიის აღმოსავლეთ და დასავლეთ კორდილიერას შორის, ზღვის დონიდან 2.730 მეტრზე. მისი ფართობი 2 730 კმ² -ია. სამხრეთ დასავლეთით ესაზღვრება პოტოსის დეპარტამენტს. 2005 წლის მონაცემებით, მისკეს მოსახლეობა 41 062 ადამიანს შეადგენდა, რომელთა უმრავლესობაც ადგილობრივი კეჩუას ხალხია. პროვინციის მთავარ ეკონომიკურ საქმიანობას სოფლის მეურნეობა წარმოადგენს. ძირითადი კულტურებია კარტოფილი და სიმინდი. საშუალო წლიური ტემპერატურა 16 - 18 °C -ს შეადგენს. მისკეს პროვინცია შედგება სამი მუნიციპალიტეტისაგან, რომლებიც თავის მხრივ 10 კანტონად იყოფა. დედაქალაქია მისკე. ბოლივიის პროვინციები Map of Mizque Province დაარქივებული 2009-03-30 საიტზე Wayback Machine. Education: Statistical Data of Mizque Municipality Education: Statistical Data of Vila Vila Municipality Education: Statistical Data of Alalay Municipality Mizque and Campero Province დაარქივებული 2016-03-03 საიტზე Wayback Machine.
ნარსისო-კამპეროს პროვინცია

ნარსისო-კამპერო — პროვინცია ცენტრალურ ბოლივიაში, კოჩაბამბის დეპარტამენტში. მდებარეობს ბოლივიის აღმოსავლეთ და დასავლეთ კორდილიერას შორის, სამი ქალაქის - სუკრეს, კოჩაბამბისა და სანტა-კრუს-დე-ლა-სიერის დამაკავშირებელ გზაზე. ესაზღვრება პოტოსის, ჩუკისაკისა და სანტა-კრუსის დეპარტამენტებს. მისი ფართობი 5 550 კმ²-ს შეადგენს. 2001 წლის მონაცემებით, პროვინციის მოსახლეობა 37 011 ადამიანს შეადგენდა. 1998 წლის 22 მაისს, პროვინციაში მოხდა მიწისძვრა, რომლის სიმძლავრემაც რიხტერის შკალით 6,6 ბალი შეადგინა. დაიღუპა 100 ადამიანი, ათასობით კი უსახლკაროდ დარჩა. ნარსისო-კამპეროს პროვინცია შედგება სამი მუნიციპალიტეტისაგან, რომლებიც თავის მხრივ 10 კანტონად იყოფა. დედაქალაქია აიკილე. ბოლივიის პროვინციები აიკილეს მიწისძვრა დაარქივებული 2012-02-13 საიტზე Wayback Machine. პროვინციის რუკა დაარქივებული 2009-03-03 საიტზე Wayback Machine. ბოლივიის სტატისტიკის ეროვნული ინსტიტუტი კოჩაბამბის პროვინციის სოციალური მონაცემები კოორდინატები: 18°15′ ს. გ. 65°20′ დ. გ.﻿ / ﻿18.250° ს. გ. 65.333° დ. გ.﻿ / -18.250; -65.333
პუნატის პროვინცია

პუნატა — პროვინცია ცენტრალურ ბოლივიაში, კოჩაბამბის დეპარტამენტში.მდებარეობს ქალაქ კოჩაბამბიდან 45 კმ-ით სამხრეთით. მისი ფართობი 850 კმ²-ია. 2005 წლის მონაცემებით, პროვინციის მოსახლეობა შეადგენდა 47 735 ადამიანს. მათი უმრავლესობისათვის მშობლიური ენა კეჩუაა, ხოლო დანარჩენისთვის ესპანური. პროვინციის ტერიტორიაზე მრავალი არქეოლოგიური ძეგლია, რომელიც უცხოლეი ტურისტების დიდ დაინტერესებას იწვევს. პუნატის პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია პუნატა ბოლივიის პროვინციები Map of Punata Province დაარქივებული 2009-03-03 საიტზე Wayback Machine. www.ine.gov.bo დაარქივებული 2007-08-25 საიტზე Wayback Machine. Informe sobre Desarollo Humano, Consultas, Cochabamba დაარქივებული 2009-01-19 საიტზე Wayback Machine. კოორდინატები: 17°35′ ს. გ. 66°15′ დ. გ.﻿ / ﻿17.583° ს. გ. 66.250° დ. გ.﻿ / -17.583; -66.250
კილიაკოლიოს პროვინცია

კილიაკოლიო — პროვინცია ცენტრალურ ბოლივიაში, კოჩაბამბის დეპარტამენტში. მისი ფართობი 720 კმ²-ია. სამხრეთ-დასავლეთით ესაზღვრება პოტოსის დეპარტამენტს. 2001 წლის მონაცემებით, პროვინციის მოსახლეობა 246 803 ადამიანს შეადგენდა. პროვინცია ცნობილია „ურპუკინიას ქალწულის“ (Virgen de Urqupiña) დღესასწაულით, რომელიც ყოველი წლის 16 აგვისტოს იმირთება და რომელზეც მთელი ბოლივიიდან ჩამოდიან მომლოცველები. კილიაკოლოს პროვინცია შედგება ხუთი მუნიციპალიტეტისაგან, რომლებიც თავის მხრივ 12 კანტონად იყოფა. დედაქალაქია კილიაკოლიო, ერთ-ერთი ყველაზე სწრაფად მზარდი ქალაქი ბოლივიაში. ბოლივიის პროვინციები პროვინციის დეტალური რუკა დაარქივებული 2012-05-04 საიტზე Wayback Machine. ბოლივიის სტატისტიკის ეროვნული ინსტიტუტი კოჩაბამბის პროვინციის სოციალური მონაცემები 17°20′ ს. გ. 66°15′ დ. გ.﻿ / ﻿17.333° ს. გ. 66.250° დ. გ.﻿ / -17.333; -66.250კოორდინატები: 17°20′ ს. გ. 66°15′ დ. გ.﻿ / ﻿17.333° ს. გ. 66.250° დ. გ.﻿ / -17.333; -66.250
ტაპაკარის პროვინცია

ტაპაკარი — პროვინცია ცენტრალურ ბოლივიაში, კოჩაბამბის დეპარტამენტში. მისი ფართობი 1 646 კმ²-ია. ჩრდილო-დასავლეთით ესაზღვრება ლა-პასის დეპარტამენტი, ხოლო სამხრეთ-დასავლეთით ორუროს დეპარტამენტი. დასავლეთიდან აღმოსავლეთისაკენ გადაჭიმულია 55 კმ-ზე, ჩრდილოეთიდან სამხრეთისკენ 45 კმ-ზე. 2001 წლის მონაცემებით, პროვინციის მოსახლეობა 25 919 ადამიანს შეადგენდა. ტაპაკარის პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ 4 კანტონად იყოფა. დედაქალაქია ტაპაკარი. ბოლივიის პროვინციები პროვინციის დეტალური რუკა დაარქივებული 2009-09-06 საიტზე Wayback Machine. ბოლივიის სტატისტიკის ეროვნული ინსტიტუტი დაარქივებული 2016-03-03 საიტზე Wayback Machine. კოჩაბამბის პროვინციის სოციალური მონაცემები დაარქივებული 2010-11-13 საიტზე Wayback Machine.
ტირაკეს პროვინცია

ტირაკე — პროვინცია ცენტრალურ ბოლივიაში, კოჩაბამბის დეპარტამენტში. პროვინცია ბოლივიის კორდილიერის მაღალმთიანეთიდან დაბლა ეშვება და მდინარე ჩაპარეს ტროპიკულ დაბლობებზე იშლება. დასავლეთიდან აღმოსავლეთისაკენ გადაჭიმულია 50 კმ-ზე, ჩრდილოეთიდან სამხრეთისაკენ 65 კმ-ზე, საერთო ფართობი კი 1 739 კმ²-ია. 2001 წლის მონაცემებით, პროვინციის მოსახლეობა 35 017 ადამიანს შეადგენდა. მათი 96.2%-თვის მშობლიური ენა კეჩუაა. ტირაკეს პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია ტირაკე. ბოლივიის პროვინციები www.bolivia.com პროვინციის დეტალური რუკა დაარქივებული 2012-05-04 საიტზე Wayback Machine. ბოლივიის სტატისტიკის ეროვნული ინსტიტუტი დაარქივებული 2016-03-03 საიტზე Wayback Machine. კოჩაბამბის პროვინციის სოციალური მონაცემები დაარქივებული 2010-11-13 საიტზე Wayback Machine. კოორდინატები: 17°20′ ს. გ. 65°55′ დ. გ.﻿ / ﻿17.333° ს. გ. 65.917° დ. გ.﻿ / -17.333; -65.917
ნეიპირი (ახალი ზელანდია)

ნეიპირი (ინგლ. Napier, მაორი. Ahuriri) — ქალაქი ახალ ზელანდიაში, ჩრდილოეთ კუნძულზე, ჰოკს-ბეის რეგიონის ადმინისტრაციული ცენტრი. 2013 წლის აღწერის მონაცემებით ქალაქის მოსახლეობა 57 240 კაცს შეადგენს. ახალი ზელანდიის ქალაქების სია ↑ მოსახლეობის აღწერა (2013 წელი). დაარქივებულია ორიგინალიდან — 2015-02-26. ციტირების თარიღი: 2015-02-25.
ნელსონი (ახალი ზელანდია)

ნელსონი (ინგლ. Nelson City, მაორი. Whakatū) — ქალაქი და ფართობით ყველაზე პატარა რეგიონი ახალ ზელანდიაში, სამხრეთ კუნძულზე. 2013 წლის აღწერის მონაცემებით ქალაქის მოსახლეობა 46 437 კაცს შეადგენს. ↑ მოსახლეობის აღწერა (2013 წელი)
პალმერსტონ-ნორთი

პალმერსტონ-ნორთი (ინგლ. Palmerston North, მაორი. Te Papa-i-oea) — ქალაქი ახალ ზელანდიაში, ჩრდილოეთ კუნძულზე. 2013 წლის აღწერის მონაცემებით ქალაქის მოსახლეობა 80 079 კაცს შეადგენს. ქალაქი წარმოადგენს ქვეყნის ერთ-ერთ უმნიშვნელოვანეს აკადემიურ და საუნივერსიტეტო ცენტრს. ახალი ზელანდიის ქალაქების სია ↑ მოსახლეობის აღწერა (2013 წელი). დაარქივებულია ორიგინალიდან — 2015-02-14. ციტირების თარიღი: 2015-02-25.
ახალი შუამთა

ახალი შუამთის ხახულის ღვთისმშობლის დედათა მონასტერი — გვიანი შუა საუკუნეების ქართული მართლმადიდებლური დედათა მონასტერი კახეთში, ახლანდელ თელავის მუნიციპალიტეტში. მდებარეობს ქალაქ თელავთან ახლოს, ცივგომბორის მთის კალთაზე. მონასტერი დაფუძნდა XVI საუკუნის 50-იან წლებში, მას შემდეგ, რაც ძველი შუამთის მონასტერი დაცარიელდა. ახალი მონასტერი კახეთის მეფის ლევანის მეუღლის, თინათინის მიერ დაარსდა, რომელიც მონაზვნად აღიკვეცა და ახალი შუამთის მონასტერშია დაკრძალული. 1842 წელს მონასტერში იმყოფებოდა ანდრია მრევლიშვილი, რომელმაც არქიმანდრიტ სოფრონისაგან ნოტებზე ჩაიწერა კახური გალობის ნიმუშები. ახალი შუამთის ღვთისმშობლის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ახალი შუამთის მონასტრის ერთ-ერთი უმთავრესი სალოცავი ხახულის ღვთისმშობლის ხატია. იგი დაბრძანებული ყოფილა ტაძრის კანკელის წინ, მარჯვენა მხარეს. ოდიგიტრიის ტიპის ჩვილედი ღვთისმშობლის ფერწერული სახე ოქროთი და ძვირფასი ქვებითაა მოოჭვილი. ხატს ზურგზე 44 წმინდა ნაწილი აქვს. დღეს ეს ხატი თბილისში, საქართველოს ხელოვნების სახელმწიფო მუზეუმის საგანძურშია დაცული. ხედი სამხრეთ დასავლეთიდან ჯაბა ლაბაძის ფოტო ფასადის ხედი სამხრეთ-დასავლეთიდან ჯაბა ლაბაძის ფოტო ხედი დასავლეთიდან ჯაბა ლაბაძის ფოტო ძველი შუამთა ახალი შუამთის ხახულის ღვთისმშობლის მონასტერი შუამთა (თელავის რ-ნი) | საქართველოს ისტორიულ ძეგლთა ბიბლიოგრაფიული ლექსიკონი ახალი შუამთა | ქართველოლოგიური წიგნებისა და კრებულების ფოტომასალის აღწერილობა მონასტრის ოფიციალური ვებ-გვარდი დაარქივებული 2021-04-26 საიტზე Wayback Machine. ↑ Музыкальная рукопись. Литургия грузинского (кахетинского) распева.. დაარქივებულია ორიგინალიდან — 2017-12-25. ციტირების თარიღი: 2018-08-31. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2020-01-29.